Kurmaičių geležinkelio tiltas

Kurmaičių geležinkelio tiltas, taip pat Senasis Mažeikių geležinkelio tiltas – du greta stovintys metaliniai tiltai (senasis ir naujasis) per Ventos upę Kurmaičių kaime, Mažeikių rajone, apie 7 km į šiaurės vakarus nuo Mažeikių, 2 km į rytus nuo Ventos (Pumpurų) 
geležinkelio stoties, 2,8 km į rytus nuo kelio , šalia sodų bendrijos. Prieigose pastatyta lankytino objekto nuoroda.

Nenaudojamas senasis tiltas pastatytas tiesiant Liepojos–Romnų geležinkelio (1869-1915 m.) Liepojos–Kaišiadorių atkarpą. Tai santvarinis, vieno tarpatramio tiltas, paskelbtas regioninės reikšmės inžineriniu paminklu, kartu su dviem mūriniais sargybos bokštais priklausantis geležinkelio tilto statinių kompleksui. Jis yra su 2 atramomis pylimo apačioje ir 2 atramomis pylimo viršuje, 50 m ilgio. Statinio būklė bloga, neišlikusios kai kurios metalinės konstrukcijos, nuardyti geležinkelio bėgiai. Tilto atramas puošia rustuoto akmens mūras, betoniniai karnizai. Upės krantus jungia kniedytos plieninės santvaros.

Naujasis šių laikų sijinis tiltas šalia senojo pastatytas XX a. 10-ajame dešimtmetyje.Geležinkelio tilto per Ventą statinių kompleksas mazeikiai.lt

 Istorija 

Pirmasis medinis tiltas per Ventą pastatytas 1871–1873 m., tiesiant geležinkelį. Šiuo tiltu keliavo carinei Rusijai reikšmingi kroviniai, todėl vėliau, 1904–1905 m., jis buvo pakeistas tvirtesniu mediniu tiltu. Per I pasaulinį karą, 1915 m. balandį, vokiečių kariuomenė sudegino Ventos geležinkelio stoties namą, prekių sandėlį, o šalia esantį geležinkelio tiltą per Ventą susprogdino.

1918 m. tiltas buvo atstatytas, tik tada jo konstrukcijos buvo pakeistos metalinėmis  (tiltą atstatė tie patys vokiečiai).Šalia Mažeikių – didžiulis geležinkelio tiltas, kuris veda į niekur 15min.lt Atstatytas tiltas buvo vienas ilgiausių (88 m) to meto vienvėžio plačiojo geležinkelio tiltų. Jam saugoti pastatyti 2 bokštai su visą perimetrą dengiančiomis šaudymo angomis.

Karo metais tiltas buvo stipriai saugomas, jo strateginė svarba buvo didelė, dėl jo kovota – abiejuose krantuose stovintys mūriniai bokštai su šaudymo angomis likę išvarpyti kulkų. Kaip strateginės reikšmės objektas tiltas buvo kariškių saugojamas iki 1970 m.

 Šaltiniai 

 Nuorodos 
 Henrikas Kebeikis. Geležinkelio tiltas per Ventą prie Mažeikių lietuvai.lt, 100 p.
 Geležinkelio tiltas per Ventos upę niekonaujo.lt
 Senasis Mažeikių geležinkelio tiltas pamatyklietuvoje.lt
  (Senojo ir naujojo tilto nuotraukos)
  (7:30)

Kategorija:Lietuvos santvariniai tiltai
Kategorija:Lietuvos sijiniai tiltai
Kategorija:Geležinkelio tiltai Lietuvoje
Kategorija:Lietuvos kultūros vertybės: geležinkelio tiltai
Kategorija:Tiltai per Ventą
Kategorija:Mažeikių rajono tiltai